Ջորջ Չապմըն

Ջորջ Չապմըն (Chapman ), անգլիացի բանաստեղծ և դրամատուրգ։

Ավարտել է Օքսֆորդի համալսարանը։ Չապմընի ստեղծագործությունը պատկանում է ուշ Վերածննդի շրջանին։ Հեղինակը մերթ փորձում է կյանքի կոչել XVI դարի 90-ական թվականների չափածո կատակերգությունը («Բարեկիրթ դռնապանը», «Մսյո դ’Օլիվ», հրատարակվել է 1606 թվականին), մերթ էլ Բ․ Ջոնսոնին հետևելով, գրում է ժամանակի բարքերը մերկացնող կենցաղային կատակերգություններ («Զավեշտական օրվա բերկրանքը», 1599, «Բոլորը հիմարացած», 1605)։ Չապմընի «Հե՜յ, դեպի արևելք» (Զ․ Մարստոնի և Ջոնսոնի հետ, հրատարակվել է 1605 թ.) առավել հայտնի կատակերգությունը քաղաքական երգիծանքի տարրեր է պարունակում։ Չապմընի ողբերգությունները վերադարձ են դեպի նախաշեքսպիրյան դրաման ռոմանտիկ, պաթետիկայով հանդերձ («Բյուսի դ’Ամբուա», հրատարակվել է 1607, «Շառլի՝ Բիրոնի դքսի դավադրությունն ու ողբերգությունը», մաս 1—2, հրատարակվել է 1608 թ.), դրանց հերոսներն աներեր են ընդունում հանգամանքների ճակատագրական զուգադիպությունը («Կեսարն ու Պոմպեոսը», հրատարակվել է 1631 թ.)։ Թարգմանել է Հոմերոսին, Հեսիոդոսին, Դ․ Ցուվենալիսին, ավարտել է Ք․ Մառլոյի «Հերոն և Լեանդրը» (1598) պոեմը։

Ծանոթագրություններ 

Անգլիացի բանաստեղծներ
Օքսֆորդի համալսարանի շրջանավարտներ
Անգլիացի դրամատուրգներ
Անգլիացի լեզվաբաններ
Անգլիացի գրողներ
Անգլիացի թարգմանիչներ
Բանաստեղծներ այբբենական կարգով
Բրիտանացի դրամատուրգներ
Անգլիացի մարդաբաններ
Անգլիացի հումանիստներ
Բրիտանացի բանաստեղծներ
Անգլալեզու դրամատուրգներ